Qarshiga qatnovchi “Afrosiyob”ning sentabr, oktabr va noyabrdagi bir qator reyslari bekor qilindi

“Toshkent — Qarshi — Toshkent” yo‘nalishida qatnovchi “Nasaf” tezyurar poyezdi va “Afrosiyob” yuqori tezlikda harakatlanuvchi elektropoyezdining bir qator reyslari bekor qilindi. Bu haqda “O‘ztemiryo‘lyo‘lovchi” kompaniyasi xabar bermoqda.

Xabar berishlaricha, “Toshkent — Qarshi — Toshkent” yo‘nalishida harakatlanuvchi “Nasaf” tezyurar poyezdi; shu yo‘nalishdagi “Afrosiyob” yuqori tezlikda harakatlanuvchi elektropoyezdning qatnovi 20, 21, 22, 27, 28, 29-sentabr, 4, 5, 6, 17, 18,19, 20, 24, 25, 26, 27, 31-oktabr va 1, 2, 3-noyabr kunlarida vaqtincha bekor qilinadi.
Ko‘rsatilgan sanalarda “Toshkent — Qarshi” yo‘nalishi bo‘yicha 2/1 sonli tezyurar poyezd qatnovi yo‘lga qo‘yildi. U 6:55 da Toshkentdan yo‘lga chiqib, 11:18 da Qarshiga yetib boradi. So‘ng, 16:48 da Qarshidan yo‘lga chiqib, 21:16 da Toshkentga yetib keladi.
“O‘ztemiryo‘lyo‘lovchi”ning qayd etishicha, “Nasaf” tezyurar va “Afrosiyob” yuqori tezlikda harakatlanuvchi elektropoyezdlari qatnovi “texnik sabablar” tufayli vaqtincha bekor qilingan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.